**FIȘA MĂSURII 3/ 2B**

**Denumirea măsurii – *“Investiţii în exploataţii agricole şi pomicole”***

**CODUL Măsurii - M3/2B**

**Tipul măsurii:**

□ INVESTIȚII

□ SERVICII

**X SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Pentru că din analiza diagnostic și analiza SWOT, la nivelul Teritoriului GAL Oltul Puternic s-a constatat necesitatea găsirii de soluţii de întinerire a generaţiei de fermieri, corelate cu o calificare profesională adecvată, prin măsură se acordă sprijin tinerilor fermieri pregătiți adecvat, care se stabilesc pentru prima dată într-o exploatație agricolă în calitate de șefi ai exploataţiei. Sprijinul va acoperi, inclusiv, investițiile necesare pentru conformarea la standardele UE referitoare la producția agricolă și normele de securitate a muncii, precum și creşterea eficienţei activităţii agricole prin diversificarea producţiei și promovarea inovării.

Dat fiind numărul insuficient de tineri fermieri din teritoriu și tendința acestora de a migra către zona urbană, din cauza factorilor socio-economici slab dezvoltați și a oportunităților reduse pe care le au în a-și crește veniturile, măsura este considerată importantă la nivel de teritoriu. Fenomenul de îmbătrânire a fermierilor, pe termen mediu și lung poate afecta performanțele sectorului agricol.

Pentru susţinerea formării unei noi generaţii de fermieri, măsura va viza furnizarea de lichidități pentru a-i sprijini în implementarea planurilor de afaceri pentru dezvoltarea fermelor, ceea ce ar putea include investiţii pentru modernizarea exploataţiilor și utilizarea eficientă a resurselor, conformarea cu cerinţele de protecția mediului și eficiența utilizării resurselor, siguranţa la locul de muncă. Așa cum s-a identificat și la nivelul nevoilor, se va acorda prioritate comasării exploataţiilor agricole și anumitor sectoare prioritare (bovine, apicultură, ovine, caprine, legumicultură).

**Obiectiv(e) de dezvoltare rurală**

- favorizarea competitivităţii agriculturii

- obţinerea unei dezvoltări teritoriale echilibrate a economiilor şi comunităţilor rurale,inclusiv crearea şi menţinerea de locuri de muncă

**Obiectiv(e) specifice ale măsurii**

- Sprijinirea instalării tinerilor fermieri și stimularea acestora ;

- Încurajarea aplicării principiului valorificării producției prin intermediul formelor asociative;

- Valorificarea resurselor locale prin prioritizarea sectoarelor zootehnic (apicultură, ovine, caprine, bovine) și sectorul legumiculturii;

- Reducerea fenomenului de depopulare a satelor și de îmbătrânire a fermierilor.

**Măsura contribuie** **la prioritatea/prioritățile** prevăzute la art. 5, Reg. (UE) nr. 1305/2013

**P2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor**

**P3: Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionarii riscurilor în agricultură**

**Măsura corespunde obiectivelor art.** **19** **„Dezvoltarea exploatatiilor si a intreprinderilor”** din Reg.(UE) nr. 1305/2013:

**Măsura contribuie la Domeniul de intervenție** **2B**” Facilitarea intrării în sectorul agricol a unor fermieri calificați corespunzător și, în special, a reînnoirii generațiilor”

**Măsura contribuie la obiectivele transversale** ale Reg. (UE) nr. 1305/2013:

- Inovare:

Tinerii fermierii contribuie la diseminarea de bune practice dar și idei și concepte noi, deoarece sunt mai deschiși către noutate. Sprijinul acordat exploataţiilor agricole de mici dimensiuni va facilita accesul acestora pe piaţă, și adoptarea unor tehnici şi metode noi și unor tehnologii inovatoare. Prin criteriile de selecție proiectele vor fi orientate spre conlucrarea în cadrul unor cooperative. Această modalitate de lucru este inovativă pentru teritoriu.

- Protecția mediului și atenuarea schimbărilor climatice:

Sprijinirea tinerilor fermieri, inclusiv în vederea îndeplinirii statutului de fermieri active va conduce la îndeplinirea cerințelor privind eco-condiționalitatea și a măsurilor de înverzire, rezultând în final o activitate agricolă sustenabilă.

**Complementaritatea cu alte măsuri din SDL**: **M1/1B, M2/2A**

**Sinergia cu alte măsuri din SDL**: **M2/2A**

1. **Valoarea adăugată a măsurii**

- posibilitatea accesului fermierilor la finanţare prin participarea acestora într-o formă colectivă

- posibilitatea creşterii valorii adugate a produselor care pot fi prelucrate în scopul vânzării

- posibilitatea participării beneficiarilor la crearea de forme asociative şi reţele pentru lanţul scurt, scheme de calitate, Grupuri operaţionale.

- stimularea agriculturii ca principală activitate economică din teritoriul GAL;

- crearea de locuri de munca

Măsura va conduce la creşterea numărului de tineri fermieri care încep pentru prima dată o activitate agricolă ca şefi/manageri de exploataţie, în teritoriul Asociației GAL Oltul Puternic, care sunt încurajați să promoveze lanțurile scurte de aprovizionare, și, prin urmare, să devină competitivi și să îşi sporească gradul de orientare spre parteneriate și asociativitate. Această măsură vizează încurajarea familiilor tinere din mediul rural de a se stabiliza în teritoriul Asociației GAL ceea ce va crea un efect pozitiv asupra economiei acestuia, în general.

1. **Trimiteri la alte acte legislative**

Regulamentul nr. 1305/2013 cu modificările și completările ulterioare;

Regulamentul nr. 1303/2013 cu modificările și completările ulterioare;

Regulamentul nr. 1407/2013 cu modificările și completările ulterioare;

Regulamentul nr. 807/2014 cu modificările și completările ulterioare;

Regulamentul Parlamentului European şi al Consiliului (UE) nr. 178/2002 din 28 ianuarie 2002 care stabileşte principiile generale şi cerinţele legii alimentelor, Autoritatea Europeană pentru Siguranţa Alimentelor şi procedurile privind siguranţa alimentelor

R (UE) nr. 852/2004 al Parlamentului European şi al Consiliului din 29 aprilie 2004 privind igiena produselor alimentare

**Legislație Națională**

Legea nr. 566/2004 a cooperaţiei cu completările și modificările ulterioare.

HG 445/2009 privind evaluarea impactului anumitor proiecte publice şi private asupra mediului cu modificările şi completările ulterioare.

Ordinul nr. 135 privind aprobarea Metodologiei de aplicare a evaluării impactului asupra mediului pentru proiecte publice şi private cu completările şi modificările ulterioare.

Ordinul preşedintelui Autorităţii Naţionale Sanitare Veterinare şi pentru Siguranţa Alimentelor nr. 111/2008 pentru aprobarea Normei sanitare veterinare şi pentru siguranţa alimentelor

Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare

HG 226/2015 cu completarile si modificarile ulterioare

1. **Beneficiari direcți/indirecți (grup țintă)**

**Beneficiari direcți (grup țintă):**

**-** tânărul fermier așa cum este definit în art. 2 din Reg. (UE) nr. 1305/2013, care se instalează ca unic șef al exploatației agricole;

- persoană juridică cu mai mulți acționari unde un tânăr fermier, așa cum este definit în art. 2 din Reg. (UE) nr. 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație și deţine cel puţin 50%+1 din acţiuni.

**Beneficiari indirecți (grup țintă):**

- Populația locală

- Întreprinderi și societăți comerciale din domeniul turismului și alimentației publice, sănătate, educaţie etc.

1. **Tip de sprijin**

Sprijin la instalare: sprijinul va fi acordat sub formă de sumă forfetară pentru implementarea obiectivelor prevăzute în planul de afaceri pentru a facilita tânărului fermier începerea activităților agricole.

1. **Tipuri de acțiuni eligibile și neeligibile**

Sprijinul se acordă în vederea facilitării stabilirii tînărului fermier în baza Planului de Afaceri (PA). Toate cheltuielile propuse în PA, inclusiv capitalul de lucru şi activităţile relevante pentru implementarea corectă a PA aprobat pot fi eligibile, indiferent de natura acestora.

1. **Condiții de eligibilitate**
* Solicitantul trebuie să se încadreze în categoria microîntreprinderilor şi întreprinderilor mici;
* Solicitantul deţine o exploataţie agricolă cu dimensiunea economică cuprinsă între 12.000 şi 50.000 S.O. (valoare producţie standard);
* Solicitantul prezintă un plan de afaceri;
* Solicitantul deține competențe și aptitudini profesionale, îndeplinind cel puțin una dintre următoarele condiții:
	+ studii medii/superioare în domeniul agricol/veterinar/economie agrară;
	+ cunoștințe în domeniul agricol dobândite prin participarea la programe de  instruire

sau

* angajamentul de a dobândi competențele profesionale adecvate într-o perioadă de   grație de maximum 33 de luni de la data adoptării deciziei individuale de acordare a ajutorului;
* Solicitantul se angajează să devină fermier activ în termen de maximum 18 luni de la data instalării;

- Toate investiţiile trebuie să fie pe teritoriul GAL

- In cazul sectorului pomicol, vor fi luate in considerare pentru sprijin speciile eligibile si suprafetele incluse in Anexa din Cadrul National de Implementare aferenta STP, exceptand cultura de capsuni in sere si solarii si pepiniere. Se accepta finantarea altor specii care nu sunt cuprinse in Anexa, in baza unei analize locale a unor institute certificate care sa ateste potentialul speciei respective intr-o anumita zona.

**Alte angajamente**

* Înaintea solicitării celei de-a doua tranșe de plată, solicitantul face dovada creşterii performanţelor economice ale exploatației, prin comercializarea producției proprii în procent de minimum 20 % din valoarea primei tranșe de plată (cerința va fi verificată în momentul finalizării implementării planului de afaceri);
* În cazul în care exploatația agricolă vizează creșterea animalelor, planul de afaceri va prevede în mod obligatoriu amenajări de gestionare a gunoiului de grajd, conform normelor de mediu (cerința va fi verificată în momentul finalizării implementării planului de afaceri).
* Solicitantul nu va reduce dimensiunea economică prevazută la depunerea cererii de finanțare a exploatației agricole pe durata de execuţie a contractului cu mai mult de 15%. Prin excepție, în cazul pepinierelor marja de fluctuație de maximum 15% a dimensiunii economice poate fi mai mare. Cu toate acestea, dimensiunea economică a exploatației agricole nu va scădea, în nicio situație, sub pragul minim de 12.000 SO stabilit prin condițiile de eligibilitate.
1. **Criterii de selecție**

- Principiul comasării exploatațiilor, având în vedere numărul exploatațiilor preluate integral;

- Principiul nivelului de calificare în domeniul agricol;

- Principiul sectorului prioritar care vizează sectorul zootehnic (bovine, apicultură, ovine și caprine) și vegetal (legumicultura, inclusiv producţia de material săditor, pomicultură și producția de seminţe);

- Principiul potențialului agricol care vizează zonele cu potențial determinate în baza studiilor de specialitate;

- Principiul raselor/ soiurilor autohtone

- Numar de locuri de munca nou create (cu norma intreaga)

1. **Sume (aplicabile) și rata sprijinului**

Sprijinul public nerambursabil se acordă pentru o perioadă de maxim trei ani si este de:

* 50.000 de euro pentru exploatațiile între 30.000 SO și 50.000 SO;
* 40.000 de euro pentru exploatațiile între 12.000 SO și 29.999 SO.

Sprijinul pentru instalarea tinerilor fermieri se va acorda sub formă de primă în două tranșe, astfel:

* 75% din cuantumul sprijinului la semnarea deciziei de finanțare;
* 25% din cuantumul sprijinului se va acorda în funcție de implementarea corectă a planului de afaceri, fără a depăși trei ani de la semnarea deciziei de finanțare.

Implementarea planului de afaceri, inclusiv ultima plată, cât şi verificarea finală nu vor depăşi 3 ani de la decizia de acordare a sprijinului.

Acordarea sprijinului va fi proportionala cu gradul de indeplinire a planului de afaceri.

1. **Indicatori de monitorizare**

|  |  |
| --- | --- |
| **Domenii de intervenție** | **Indicator de monitorizare** |
| **2B** | Numărul de exploatații agricole/beneficiari sprijiniți**4 exploatatii** |
| **1A** | Cheltuieli publice totale **200000 euro** |
| **LEADER** | **4 locuri de munca** |